AQShda 8 marta prezidentlik saylovi natijasini topgan professor Trampning g‘alabasini bashorat qildi

Amerikalik professor, 1984 yildan buyon AQShdagi prezidentlik saylovlarida kim g‘alaba qilishini oldindan topa olgan Allan Litchmen bu safargi saylovda respublikachilar partiyasi nomzodi Donald Tramp g‘alabasini bashorat qildi. Bu haqda The Washington Post xabar tarqatgan.
Nashr ma'lumotiga ko‘ra, Litchmenning prognozi o‘zining "Oq uydan kalitlar" nomli metodi asosida tuziladi. Ayni vaqtda bu metod 13ta punktni nazarda tutadi. Bu punktlar orasida nomzodning xarizmatikligi, jamiyatdagi vaziyat, mamlakatdagi iqtisodiy vaziyat hamda partiyaning Vakillar palatasidagi o‘rni kabi omillar mavjud.
Litchmenning so‘zlariga ko‘ra, bu yilda Demokratik partiya vakili Hillari Klinton 5ta punkt bo‘yicha yaqqol ortda qolgan.